ถึงแม้จะเป็นคาเฟ่เล็กๆที่มีเมนูไม่มาก แต่Printa cafe ก้อเป็นอีกร้านที่ได้รับคำชมจากชาววงในที่แวะไปลองชิมตลอดมา ทำให้เราต้องขอตามรอยไปใช้วอชเชอร์และชิมอาหารอร่อยๆด้วยคนค่ะ

# ที่ตั้ง #
ร้านอยู่ในถนนปั้น ในซ.เล็กๆหลังวัดแขก มีที่จอดรถเล็กน้อยแถวหน้าร้านแต่ส่วนใหญ่จะเต็ม ให้โทรไปถามที่ร้านก่อนดีที่สุดค่ะ

# บรรยากาศ #
ร้านตกแต่งด้วยสีขาวสบายตา เป็นคาเฟ่ที่นอกจากจะขายอาหารและเครื่องดื่ม ยังมีแว่นตาสวยๆให้เลือกซื้อไปใส่กันได้ด้วยค่ะ

# เมนูที่สั่ง #
- ชาไทยเย็น
- สลัดปูซอสหลุยส์
สลัดผักสดกรอบกับเนื้อปูชิ้นใหญ่และหมูสามชั้นหั่นชิ้นทอดกรอบในน้ำสลัดรสคล้ายซีซ่าร์แต่จะมีกลิ่นมัสตาร์ดนิดๆค่ะ

- ข้าวกะเพราปูไข่ข้น
ตอนแรกทางร้านมาเสิร์ฟผิดเป็นกะเพราหมูสับ ซึ่งพอแจ้งพนง. คุณเจ้าของก้อออกมาขอโทษยกใหญ่ แถมยังแพคเมนูที่ทำผิดใส่กล่องอย่างดีให้เรากลับบ้านด้วยนะคะ ส่วนกะเพราปูที่ตามมาทีหลังก้อรสชาติอร่อยถูกใจคุณย่าเลยค่ะ

ที่ประทับใจอีกอย่างคือการบริการ ทั้งพนง.และคุณเจ้าของร้านมารยาทดี มีความเอาใจใส่ลูกค้า อย่างวันที่เราไปกับคุณย่าก้อช่วยเดินพยุงไปส่งถึงที่รถเลยค่ะ